บทความนี้เกี่ยวกับพระราชวังบวรสถานมงคลในสมัยกรุงรัตนโกสินทร์ สำหรับพระราชวังบวรสถานมงคลในสมัยกรุงศรีอยุธยา ดูที่ พระราชวังจันทรเกษม

**พระราชวังบวรสถานมงคล** หรือ **พระบวรราชวัง** ตั้งอยู่ที่เขตพระนคร กรุงเทพมหานคร เป็นพระราชวังที่ประทับของกรมพระราชวังบวรสถานมงคลหรือวังหน้า สมเด็จพระบวรราชเจ้ามหาสุรสิงหนาทซึ่งทรงดำรงพระอิสริยยศกรมพระราชวังบวรสถานมงคลพระองค์แรกแห่งกรุงรัตนโกสินทร์โปรดให้สร้างขึ้น โดยเริ่มสร้างพร้อม ๆ กับพระบรมมหาราชวังใน พ.ศ. 2325 การก่อสร้างพระราชวังแห่งนี้ใช้พื้นที่ตั้งแต่ทิศเหนือของวัดสลัก (ปัจจุบันคือวัดมหาธาตุยุวราชรังสฤษฎิ์ราชวรมหาวิหาร) ขึ้นไปจรดคลองคูเมืองเดิม และได้ทำผาติกรรมที่ดินส่วนหนึ่งทางด้านเหนือของวัดสลัก เข้ามาเป็นเขตพระราชวังบวรสถานมงคลด้วย อาณาเขตของพระราชวังบวรสถานมงคลเดิมกว้างขวางมาก แต่ปัจจุบันได้ดัดแปลงส่วนหนึ่งเป็นสนามหลวง และถนน และเป็นที่ตั้งของสถาบันบัณฑิตพัฒนศิลป์ โรงละครแห่งชาติ พิพิธภัณฑสถานแห่งชาติพระนคร และมหาวิทยาลัยธรรมศาสตร์

ประวัติ
-------

### สมัยสมเด็จพระบวรราชเจ้ามหาสุรสิงหนาท

พระที่นั่งศิวโมกข์พิมาน
หลังจากพระบาทสมเด็จพระพุทธยอดฟ้าจุฬาโลกมหาราชขึ้นครองราชย์สมบัติเป็นปฐมกษัตริย์แห่งราชวงศ์จักรี และโปรดเกล้าสถาปนาสมเด็จพระอนุชาธิราช เจ้าพระยาสุรสีห์ ขึ้นเป็นกรมพระราชวังบวรสถานมงคล (ภายหลังพระบาทสมเด็จพระมงกุฏเกล้าเจ้าอยู่หัวทรงให้ออกพระนามว่า *สมเด็จพระบวรราชเจ้ามหาสุรสิงหนาท*) ได้มีการย้ายราชธานีจากกรุงธนบุรีมายังกรุงเทพมหานคร และโปรดเกล้าให้สร้างพระบรมมหาราชวังและพระราชวังบวรสถานมงคลขึ้นในคราวเดียวกัน

พระราชวังบวรสถานมงคลนั้นเป็นศูนย์กลางทางการปกครองของผู้ดำรงพระอิสริยยศกรมพระราชวังบวรสถานมงคลจึงมีความสำคัญมาก พระราชวังแห่งนี้ใช้เวลาสร้าง 3 ปีแล้วเสร็จและมีการฉลองพระราชวังพร้อมกับการสมโภชพระนครและฉลองพระบรมมหาราชวังเมื่อ พ.ศ. 2328 พระราชวังบวรสถานมงคลเมื่อแรกสร้างนั้นเป็นเครื่องไม้ทั้งสิ้น ในการสร้างพระบรมมหาราชวังในระยะแรกนั้นได้ถ่ายแบบมาจากพระราชวังในสมัยกรุงศรีอยุธยา แต่พระราชวังบวรสถานมงคลนั้นไม่มีหลักฐานว่าถ่ายแบบมาจากพระราชวังจันทรเกษมซึ่งเป็นที่ประทับของพระมหาอุปราชในสมัยกรุงศรีอยุธยา อย่างไรก็ตาม ในการสร้าง พระที่นั่งศิวโมกข์พิมาน ซึ่งเป็นท้องพระโรงนั้น ตั้งอยู่บริเวณด้านตะวันออกของสระน้ำ ได้ถ่ายแบบมาจากพระที่นั่งทรงปืนในพระราชวังหลวงสมัยกรุงศรีอยุธยา ดังนั้น จึงมีบางคนเรียกพระที่นั่งองค์นี้ว่า พระที่นั่งทรงปืน หรือ บ้างก็เรียกพระที่นั่งทรงธรรม เนื่องจากใช้เป็นสถานที่ทรงบำเพ็ญพระราชกุศลด้วย

พระราชมณเฑียรภายในพระราชวังสถานมงคลนั้น สร้างเป็นพระวิมาน 3 หลังเรียงติดกัน ได้แก่

* พระที่นั่งวสันตพิมาน
* พระที่นั่งวายุสถานอมเรศ
* พระที่นั่งพรหมเมศรังสรรค์

ทั้งด้านหน้าและด้านหลังพระวิมานนั้น สร้างเป็นพระราชมณเฑียรขวางตลอดแนวพระวิมานทั้ง 3 หลัง โดยด้านหน้าพระวิมานถัดจากพระที่นั่งวายุสถานอมเรศนั้น มุขหน้าเป็นท้องพระโรงหน้า เรียกว่า พระที่นั่งพรหมพักตร์ ส่วนมุขหลังเป็นท้องพระโรงหลัง โดยมี พระที่นั่งบูรพาภิมุข พระที่นั่งทักษิณาภิมุข พระที่นั่งปัจฉิมาภิมุข และพระที่นั่งอุตราภิมุข ล้อมรอบพระราชมณเฑียรทั้ง 4 ด้าน โดยชื่อพระที่นั่งทั้ง 4 นั้น มีขึ้นในสมัยกรมพระราชวังบวรมหาศักดิพลเสพ

พระที่นั่งสุทธาสวรรย์ หรือ พระที่นั่งพุทไธสวรรย์ในปัจจุบัน
นอกจากนี้ ยังมี พระพิมานดุสิตา ซึ่งพระองค์โปรดให้สร้างถวายเพื่อเป็นพุทธบูชา และเมื่อ พ.ศ. 2330 กรมพระราชวังบวรมหาสุรสิงหนาทโปรดให้สร้างพระที่นั่งสุทธาสวรรย์ ขึ้นเพื่อเป็นที่ประดิษฐานพระพุทธสิหิงค์ที่ได้อัญเชิญลงมาหลังจากเสด็จขึ้นไปยังนครเชียงใหม่

บริเวณด้านเหนือของพระราชวัง พระองค์โปรดให้สร้าง "วัดหลวงชี" ขึ้นเพื่อเป็นสถานที่จำศีลของนางชีนามว่า นักนางแม้น ซึ่งเป็นมารดาของนักองค์อีธิดาในสมเด็จพระอุไทยราชา พระเจ้ากรุงกัมพูชา ซึ่งเป็นพระสนมเอกในพระองค์

พระองค์ทรงสร้างพระราชวังบวรสถานมงคลด้วยความประณีต ด้วยตั้งพระราชหฤทัยว่า เมื่อสมเด็จพระบรมเชษฐาธิราชสวรรคต ถึงเวลาพระองค์ทรงครอบครองราชสมบัติ จะเสด็จประทับอยู่พระราชวังบวรฯ ตามแบบอย่างสมเด็จพระเจ้าอยู่หัวบรมโกศ ไม่เสด็จลงมาอยู่วังหลวง

ครั้นเมื่อพระองค์ทรงพระประชวรใกล้สวรรคตนั้น พระองค์มีรับสั่งว่า พระราชมณเฑียรสถานได้ทรงสร้างไว้ใหญ่โตมากมายเป็นของปราณีตบรรจง ประชวรมาช้านานไม่ได้ทอดพระเนตรเห็นให้รอบคอบ จะใคร่ทอดพระเนตรให้สบายพระราชหฤทัย ดังนั้น จึงโปรดฯ ให้เชิญพระองค์ขึ้นทรงพระเสลี่ยงบรรทมพิงพระเขนยไปโดยรอบพระราชมณเฑียร โดยการเสด็จในครั้งนี้มีบางคนกล่าวว่า พระองค์ทรงบ่นว่า "*ของนี้อุตส่าห์ทำขึ้นด้วยความคิดและเรี่ยวแรงเป็นนักหนา หวังว่าจะได้อยู่ชมให้สบายนานๆ ก็ครั้งนี้จะไม่ได้อยู่แล้ว จะได้เห็นวันนี้เป็นที่สุด ต่อนี้ไปก็จะเป็นของท่านผู้อื่น*" และเล่าอีกอย่างหนึ่งว่า พระองค์มีรับสั่งว่า "*ของใหญ่ของโตดีดีของกูสร้าง ใครไม่ได้ช่วยเข้าทุนอุดหนุนให้แรง ก็สร้างขึ้นด้วยกำลังข้าเจ้าบ่าวนายของกูเอง นานไปใครมิใช่ลูกกู ถ้ามาเป็นเจ้าของเข้าครอบครอง ขอให้ผีสางเทวดาจงบันดาลอย่าให้มีความสุข*" ซึ่งมีปรากฏในพระราชนิพนธ์ของพระบาทสมเด็จพระจอมเกล้าเจ้าอยู่หัวด้วย

ภายหลังการเสด็จสวรรคตของสมเด็จพระบวรราชเจ้ามหาสุรสิงหนาท พระราชวังบวรสถานมงคลก็ถูกปล่อยให้รกร้าง เนื่องจากกรมพระราชวังสถานมงคลพระองค์ต่อมา คือ สมเด็จพระเจ้าลูกยาเธอ เจ้าฟ้ากรมหลวงอิศรสุนทรนั้น ไม่ได้เสด็จเข้าประทับที่พระราชวังแห่งนี้ แต่ยังคงประทับที่พระราชวังเดิม ของสมเด็จพระเจ้ากรุงธนบุรี

### สมัยสมเด็จพระบวรราชเจ้ามหาเสนานุรักษ์

ในรัชสมัยพระบาทสมเด็จพระพุทธเลิศหล้านภาลัย โปรดเกล้าฯ สถาปนาสมเด็จพระอนุชาธิราช เจ้าฟ้ากรมหลวงเสนานุรักษ์ ขึ้นเป็นกรมพระราชวังบวรสถานมงคล (ภายหลังพระบาทสมเด็จพระมงกุฏเกล้าเจ้าอยู่หัวทรงให้ออกพระนามว่า *สมเด็จพระบวรราชเจ้ามหาเสนานุรักษ์*) พระองค์ทรงสมรสกับพระธิดาในสมเด็จพระบวรราชเจ้ามหาสุรสิงหนาท และได้เสด็จเข้าประทับที่พระราชวังบวรสถานมงคล ในสมัยของพระองค์นั้น ไม่ได้มีการสร้างสิ่งใดเพิ่มเติมภายในพระราชวังบวรสถานมงคล แต่มีการปรับปรุงสิ่งก่อสร้างที่ชำรุดทรุดโทรมลง พระองค์ทรงให้รื้อพระพิมานดุสิตาลง โดยนำไม้ที่ได้จากการรื้อไปใช้ในการสร้างวัดชนะสงครามราชวรมหาวิหาร รื้อกุฎิวัดหลวงชีซึ่งชำรุด ทำเป็นสวนเลี้ยงกระต่าย นอกจากนี้ ภายในพระที่นั่งสุทธาสวรรย์ พระองค์ทรงย้ายปราสาทปรางค์ 5 ยอด ซึ่งเดิมสร้างขึ้นเพื่อประดิษฐานพระพุทธสิหิงค์ แต่ภายหลังการเสด็จทิวงคตของกรมพระราชวังบวรมหาสุรสิงหนาทนั้น พระบาทสมเด็จพระพุทธยอดฟ้าจุฬาโลกอัญเชิญพระพุทธสิหิงค์ไปประดิษฐานภายในพระบรมมหาราชวังแล้ว พระองค์จึงทรงให้ตั้งพระที่นั่งเศวตฉัตรแทน เพื่อเป็นที่เสด็จออกแขกเมืองและพระสงฆ์ถวายพระธรรมเทศนา 

สมเด็จพระบวรราชเจ้ามหาเสนานุรักษ์ เสด็จสวรรคตเมื่อวันที่ 16 กรกฎาคม พ.ศ. 2360 ณ พระที่นั่งวายุสถานอมเรศ และไม่มีการสถาปนากรมพระราชวังบวรสถานมงคลขึ้นอีกในรัชสมัยพระบาทสมเด็จพระพุทธเลิศหล้านภาลัย

### สมัยสมเด็จพระบวรราชเจ้ามหาศักดิพลเสพ

พระที่นั่งอุตราภิมุข บริเวณหมู่พระวิมาน
ในรัชสมัยพระบาทสมเด็จพระนั่งเกล้าเจ้าอยู่หัว ได้สถาปนาพระเจ้าบรมวงศ์เธอ กรมหมื่นศักดิพลเสพ ขึ้นเป็นกรมพระราชวังบวรสถานมงคล (ภายหลังพระบาทสมเด็จพระมงกุฏเกล้าเจ้าอยู่หัวทรงให้ออกพระนามว่า*สมเด็จพระบวรราชเจ้ามหาศักดิพลเสพ*) หลังจากนั้น พระองค์ทรงประทับอยู่ที่พระราชวังบวรสถานมงคลตลอดพระชนม์ชีพ โดยพระองค์ได้ปรับปรุง เปลี่ยนแปลงพระราชวังบวรสถานมงคลมากมาย 

พระองค์ทรงซ่อมแซมพระราชมณเฑียรทั้ง 3 หลัง และต่อมุขบริเวณด้านหลังพระที่นั่งวายุสถานอมเรศ เรียกว่า พระที่นั่งปฤษฎางค์ภิมุข และมุขด้านหน้า เรียกว่า พระที่นั่งพิมุขมณเฑียร พร้อมทั้งขนานนามพระที่นั่งที่ที่ล้อมรอบพระราชมณเฑียรทั้ง 4 มุมว่า พระที่นั่งบูรพาภิมุข พระที่นั่งทักษิณาภิมุข พระที่นั่งปัจฉิมาภิมุข และพระที่นั่งอุตราภิมุข

พระองค์ยังให้สร้างพระที่นั่งขึ้นใหม่ต่อจากพระที่นั่งพิมุขมณเฑียรเพื่อใช้เป็นท้องพระโรง เรียกว่า พระที่นั่งอิศราวินิจฉัย ซึ่งสร้างเลียนแบบ พระที่นั่งอมรินทรวินิจฉัย ภายในพระบรมมหาราชวัง และเปลี่ยนนามพระที่นั่งพรหมเมศรังสรรค์เป็นพระที่นั่งพรหมเมศธาดา เพื่อให้คล้องจองกับพระที่นั่งอิศราวินิจฉัย รวมทั้ง เปลี่ยนนามพระที่นั่งสุทธาสวรรย์ เป็น พระที่นั่งพุทไธสวรรย์ ด้วย

นอกจากนี้ พระองค์ยังทรงให้สร้างพระที่นั่งเครื่องไม้ ขนานนามว่าพระที่นั่งรังสรรค์จุฬาโลก ขึ้นบริเวณสระน้ำที่เป็นที่ตั้งของพระที่นั่งพิมานดุสิตา ภายหลังหักพังเสียหมด และสร้างวัดพระแก้ววังหน้า ขึ้น โดยโปรดให้อัญเชิญพระพุทธชินสีห์ จากวัดพระศรีรัตนมหาธาตุวรมหาวิหาร จังหวัดพิษณุโลก มาประดิษฐานที่พระอุโบสถของวัด ต่อมาพระบาทสมเด็จพระจอมเกล้าเจ้าอยู่หัวได้พระราชทานนามวัดแห่งนี้ว่า วัดบวรสถานสุทธาวาส

สมเด็จพระบวรราชเจ้ามหาศักดิพลเสพเสด็จสวรรคตเมื่อวันที่ 1 พฤษภาคม พ.ศ. 2375 โดยไม่มีการสถาปนากรมพระราชวังบวรสถานมงคลขึ้นอีกตลอดรัชกาล ทำให้พระราชวังสถานมงคลว่างลงอีกครั้ง

### สมัยพระบาทสมเด็จพระปิ่นเกล้าเจ้าอยู่หัว

พระที่นั่งอิศเรศราชานุสรณ์ มีตราพระราชลัญจกรประจำพระองค์พระบาทสมเด็จพระปิ่นเกล้าเจ้าอยู่หัวประดับอยู่บนอาคาร
พระบาทสมเด็จพระจอมเกล้าเจ้าอยู่หัว โปรดเกล้าฯ ให้สถาปนาสมเด็จพระเจ้าน้องยาเธอ เจ้าฟ้าจุฑามณี กรมขุนอิศเรศรังสรรค์ ที่กรมพระราชวังบวรสถานมงคลรับพระบวรราชโองการ พระเกียรติยศเสมอด้วยพระเจ้าแผ่นดินองค์ที่ 2 มีพระนามว่าพระบาทสมเด็จพระปิ่นเกล้าเจ้าอยู่หัว พร้อมทั้งโปรดเกล้าฯ ให้เรียกพระราชวังบวรสถานมงคลว่า **พระบวรราชวัง** ขณะที่วังหลวงเรียกว่าพระบรมมหาราชวัง พระบาทสมเด็จพระปิ่นเกล้าเจ้าอยู่หัวเสด็จเข้าประทับในพระบวรราชวังซึ่งอยู่ในสภาพที่ทรุดโทรมมาก ดังนั้น ในสมัยนี้จึงมีการปรับปรุง ซ่อมแซม พระบวรราชวังครั้งใหญ่เพื่อให้สมพระเกียรติยศของพระบาทสมเด็จพระปิ่นเกล้าเจ้าอยู่หัว โดยมีต้นแบบมาจากพระบรมมหาราชวังเป็นส่วนใหญ่

พระองค์ทรงสร้างพระที่นั่งคชกรรมประเวศเป็นองค์แรก บริเวณด้านหน้าพระที่นั่งพุทไธสวรรย์ ซึ่งใช้เป็นพระที่นั่งในการเกยช้าง พระที่นั่งองค์นี้มีลักษณะคล้ายพระที่นั่งอาภรณ์ภิโมกข์ปราสาท ภายในพระบรมมหาราชวัง และโปรดให้สร้างพระที่นั่งบริเวณมุมข้างใต้และเหนือของพระที่นั่งอิศราวินิจฉัย นามว่า พระที่นั่งมังคลาภิเษก และ พระที่นั่งเอกอลงกฎ สร้างตามแบบพระที่นั่งดุสิตาภิรมย์ ภายในพระบรมมหาราชวัง ซึ่งพระที่นั่งทั้ง 2 องค์มีที่เกยสำหรับทรงพระราชยาน รวมทั้ง ยังสร้างพระที่นั่งสนามจันทร์ และสร้างพลับพลาสูงตามแบบพระที่นั่งสุทไธสวรรยปราสาท เหมือนอย่างพระราชวังหลวง และทรงย้ายตำหนักแดงจากพระราชวังเดิม มาปลูกไว้ที่พระบวรราชวังด้วย

พระองค์โปรดให้สร้างพระที่นั่งอิศเรศราชานุสรณ์ ซึ่งเป็นตึกแบบฝรั่ง 2 ชั้น เพื่อใช้เป็นที่ประทับของพระองค์ และเสด็จเสด็จสวรรคต ณ พระที่นั่งแห่งนี้ นอกจากนี้ ยังโปรดให้สร้างพระที่นั่งบริเวณหน้าพระที่นั่งอิศเรศราชานุสรณ์ แต่พระองค์เสด็จสวรรคตไปเสียก่อน ดังนั้น พระบาทสมเด็จพระจอมเกล้าเจ้าอยู่หัวจึงทรงพระกรุณาโปรดเกล้าฯ ให้สร้างต่อจนสำเร็จ พร้อมทั้งพระราชทานนามพระที่นั่งว่า พระที่นั่งบวรบริวัติ

เมื่อพระองค์จัดตั้งทหารวังหน้าขึ้น จึงมีการสร้างสถานที่สำหรับการทหารขึ้นภายในพระบวรราชวัง เช่น โรงปืนใหญ่ โรงทหาร คลังสรรพาวุธ เป็นต้น รวมทั้ง ยังสร้างโรงช้างต้น และ ม้าต้น ตามแบบพระบรมมหาราชวังอีกด้วย 

นอกจากนี้ พระองค์ยังได้อัญเชิญพระพุทธสิหิงค์ซึ่งพระบาทสมเด็จพระพุทธยอดฟ้าจุฬาโลกได้อัญเชิญไปประดิษฐาน ณ วัดพระศรีรัตนศาสดาราม ภายหลังการเสด็จทิวงคตของสมเด็จพระบวรราชเจ้ามหาสุรสิงหนาทนั้น กลับมาประดิษฐาน ณ พระที่นั่งพุทไธสวรรย์ดังเดิม

พระบาทสมเด็จพระปิ่นเกล้าเจ้าอยู่หัวเสด็จสวรรคตเมื่อวันที่ 7 มกราคม พ.ศ. 2408 หลังจากนั้น พระบาทสมเด็จพระจอมเกล้าเจ้าอยู่หัวไม่ได้ทรงตั้งกรมพระราชวังบวรสถานมงคลอีกตลอดรัชกาล

### สมัยกรมพระราชวังบวรวิไชยชาญ

ในรัชสมัยพระบาทสมเด็จพระจุลจอมเกล้าเจ้าอยู่หัว กรมพระราชวังบวรวิไชยชาญทรงดำรงตำแหน่งกรมพระราชวังบวรสถานมงคล เนื่องจากในสมัยพระบาทสมเด็จพระปิ่นเกล้าเจ้าอยู่หัวมีการปรับปรุงพระบวรราชวังครั้งใหญ่ และยังอยู่ในสภาพที่สมบูรณ์ ดังนั้น จึงไม่ค่อยมีการสร้างพระที่นั่งใหม่มากนัก พระองค์ทรงสร้าง พระที่นั่งสาโรชรัตนประพาส ต่อจากพระบาทสมเด็จพระจอมเกล้าเจ้าอยู่หัวจนแล้วเสร็จและเสด็จเข้าประทับในพระที่นั่งองค์นี้

กรมพระราชวังบวรวิไชยชาญเสด็จทิวงคตเมื่อวันที่ 28 สิงหาคม พ.ศ. 2428 หลังจากนั้น ก็ไม่มีการสถาปนาเจ้านายพระองค์ใดที่ตำแหน่งกรมพระราชวังบวรสถานมงคล

### จุดสิ้นสุดของพระราชวังบวรสถานมงคล

หลังจากการเสด็จทิวงคตของกรมพระราชวังบวรวิไชยชาญนั้น พระบาทสมเด็จพระจุลจอมเกล้าเจ้าอยู่หัวก็ไม่ได้สถาปนาเจ้านายพระองค์ใดในตำแหน่งกรมพระราชวังบวรสถานมงคลอีก แต่พระองค์ทรงพระกรุณาโปรดเกล้าฯ สถาปนาสมเด็จพระเจ้าลูกยาเธอ เจ้าฟ้ามหาวชิรุณหิศ ขึ้นเป็นสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร เมื่อ พ.ศ. 2429 ทำให้ตำแหน่งกรมพระราชวังบวรสถานมงคลถูกยกเลิกไป ดังนั้น พระราชวังบวรสถานมงคลจึงไม่ได้เป็นที่ประทับของกรมพระราชวังบวรสถานมงคลนับตั้งแต่นั้นมา

พระบาทสมเด็จพระจุลจอมเกล้าเจ้าอยู่หัวจึงโปรดเกล้าฯ ให้ดัดแปลงสนามวังหน้าเป็นส่วนหนึ่งของมณฑลพิธีท้องสนามหลวง และรื้อป้อมปราการต่าง ๆ ลง และโปรดเกล้าฯ ให้ย้ายพิพิธภัณฑสถานไปไว้ที่ พระที่นั่งศิวโมกข์พิมาน พระที่นั่งพุทไธสวรรย์ และพระที่นั่งอิศราวินิจฉัย ในปี พ.ศ. 2430 และในรัชสมัยพระบาทสมเด็จพระปกเกล้าเจ้าอยู่หัว โปรดเกล้าฯ พระราชทานพระราชมณเฑียรในพระราชวังบวรสถานมงคลจัดตั้งเป็นพิพิธภัณฑสถานแห่งชาติ พระนคร ในปี พ.ศ. 2469 ปัจจุบัน พื้นที่ส่วนใหญ่ของพระราชวังบวรสถานมงคลเป็นที่ตั้งของมหาวิทยาลัยธรรมศาสตร์ ท่าพระจันทร์, พิพิธภัณฑสถานแห่งชาติ พระนคร, สถาบันบัณฑิตพัฒนศิลป์, โรงละครแห่งชาติ และท้องสนามหลวงตอนเหนือฟากตะวันตก

เขตพระราชฐาน
------------

### เขตพระราชฐานชั้นนอก

**เขตพระราชฐานชั้นนอก** ประกอบด้วยพื้นที่ภายในกำแพงพระราชวังส่วนตะวันออก และส่วนเหนือ ของพระราชวังบวรสถานมงคล รวมถึงวัดบวรสถานสุทธาวาส เดิมเป็นที่ตั้งของหน่วยงานราชการ ในกรมพระราชวังบวรสถานมงคล ศาลาลูกขุน โรงทหาร โรงช้าง โรงม้า รวมถึงสนามสำหรับฝึกทหาร ในสังกัดกรมพระราชวังบวรฯ ปัจจุบัน เขตพระราชฐานชั้นนอกข้างตะวันออกได้ถูกรื้อถอนออกทั้งหมดเพื่อขยายท้องสนามหลวง เหลือเพียงพื้นที่ข้างเหนือ ซึ่งเป็นที่ตั้งของวัดบวรสถานสุทธาวาส ซึ่งปัจจุบันใช้เป็นพื้นที่โรงละครแห่งชาติ และสถาบันบัณฑิตพัฒนศิลป์ เท่านั้น

**วัดบวรสถานสุทธาวาส** หรือ วัดพระแก้ววังหน้า เป็นวัดในพระราชวัง ซึ่งไม่มีพระสงฆ์จำพรรษา สถาปนาขึ้นโดยกรมพระราชวังบวรมหาศักดิพลเสพย์ ในรัชกาลที่ 3 โดยทรงอุทิศบริเวณสวนกระต่ายเดิม สร้างเป็นพระอุโบสถทรงจตุรมุข ในชั้นแรกทรงตั้งพระทัยจะสร้างหลังคาเป็นยอดปราสาท แต่ทรงถูกคัดค้านโดยพระบาทสมเด็จพระนั่งเกล้าเจ้าอยู่หัว ว่ากรมพระราชวังบวรไม่มีศักดิ์พอจะสร้างปราสาทได้ จึงระงับไป โดยรอบฐานพระอุโบสถ เคยมีเก๋ง และศาลาทรงจีนล้อมรอบ ซึ่งถูกรื้อลงในรัชกาลที่ 9 คงเหลือแต่พระอุโบสถซึ่งถูกถอนพัทธสีมาออกไปแล้ว ส่วนบริเวณโดยรอบวัด เคยมีกำแพงแก้วล้อมรอบพร้อมซุ้มทางเข้า แต่ถูกรื้อลงเมื่อคราวรื้อถอนพระราชวังบวรสถานมงคล 

**พระที่นั่งพลับพลาสูง** เป็นพระที่นั่งโถง ตั้งอยู่บนกำแพงพระราชวังข้างตะวันออก ระหว่างประตูพิศาลสุนทร และ ประตูบวรยาตรา คล้ายกับพระที่นั่งสุทไธสวรรย์ปราสาท ในพระบรมมหาราชวัง เพียงแต่ไม่มียอดปราสาทพระบาทสมเด็จพระจอมเกล้าเจ้าอยู่หัวโปรดฯให้สร้างขึ้นพระราชทานแก่ พระบาทสมเด็จพระปิ่นเกล้าเจ้าอยู่หัว เพื่อสถาปนาพระราชอิสริยยศ เสมอพระเจ้าแผ่นดิน พระองค์ที่ 2 รื้อลงพร้อมกับการขยายสนามหลวง ในรัชกาลที่ 5

### เขตพระราชฐานชั้นกลาง

**เขตพระราชฐานชั้นกลาง** เป็นบริเวณส่วนในของพระราชวังบวรสถานมงคล ตั้งอยู่บริเวณข้างเหนือ ถัดเข้ามาจากวัดบวรสถานสุทธาวาส เป็นบริเวณพระที่นั่ง ที่ประทับของกรมพระราชวังบวรสถานมงคล ประกอบด้วยพระที่นั่งต่าง ๆ โดยในปัจจุบัน คือพื้นที่ส่วนใหญ่ของพิพิธภัณฑสถานแห่งชาติพระนคร ประกอบไปด้วย

**หมู่พระวิมาน** หรือพระราชมณเฑียร ซึ่งสร้างขึ้นในสมัยกรมพระราชวังบวรมหาสุรสิงหนาท เพื่อเป็นที่ประทับ และออกว่าราชการ เดิมมีกำแพงแก้วและซุ้มประตูล้อมรอบ ด้านหน้ากำแพงแก้วมีพระที่นั่งมังคลาภิเศก และพระที่นั่งเอกอลงกฎ ตั้งอยู่ทั้งสองข้าง ภายหลังรื้อกำแพงแก้วและซุ้มประตูลงเมื่อสถาปนาเป็นพิพิธภัณฑสถาน

**พระที่นั่งสนามจันทร์** เป็นพระที่นั่งโถงขนาดเล็ก ตั้งอยู่ในกำแพงแก้วหมู่พระวิมาน ข้างพระที่นั่งพรหมเมศธาดา สร้างขึ้นโดยพระราชดำริในพระบาทสมเด็จพระจอมเกล้าเจ้าอยู่หัว เพื่อเฉลิมพระเกียรติพระบาทสมเด็จพระปิ่นเกล้าเจ้าอยู่หัว ให้เหมือนอย่างพระที่นั่งสนามจันทร์ในพระบรมมหาราชวัง แต่พระที่นั่งสนามจันทร์ของวังหน้า ใช้ไม้กระดานหลายแผ่นต่อกัน ไม่ใช่ขนาดใหญ่แผ่นเดียว และเครื่องลำยองก็เป็นอย่างฐานานุศักดิ์วังหน้า ภายหลังทรุดโทรมจวนจะพัง จึงรื้อลงก่อนสถาปนาพิพิธภัณฑสถาน 

**พระที่นั่งพุทไธสวรรย์** ตั้งอยู่หน้าหมู่พระวิมาน สร้างในสมัยกรมพระราชวังบวรมหาสุรสิงหนาท เป็นที่ตั้งของพระพุทธสิหิงค์

**พระที่นั่งศิวโมกข์พิมาน** ตั้งอยู่ถัดจากพระที่นั่งพุทไธสวรรค์ สร้างในสมัยกรมพระราชวังบวรมหาสุรสิงหนาท เพื่อเป็นที่ประทับว่าราชการ และเป็นที่จัดพิธีกรรมทางศาสนา

**พระที่นั่งอิศเรศราชานุสรณ์** ตั้งอยู่บริเวณข้างเหนือของพระที่นั่งพุทไธสวรรค์ สร้างขึ้นในสมัยพระบาทสมเด็จพระปิ่นเกล้าเจ้าอยู่หัว เป็นตึกอย่างฝรั่งสองชั้น เพื่อเป็นที่ประทับของพระองค์ มีรูปแบบสถาปัตยกรรมคล้ายกับหมู่พระอภิเนาว์นิเวศน์ ในพระบรมมหาราชวัง ปัจจุบันอยู่หลังโรงราชรถ

**พระที่นั่งบวรบริวัติ** ตั้งอยู่หน้าพระที่นั่งอิศเรศราชานุสรณ์ เป็นพระที่นั่งทรงเก๋งจีน พระบาทสมเด็จพระปิ่นเกล้าเจ้าอยู่หัวโปรดฯ ให้สร้างขึ้นเป็นที่ประทับอย่างจีน แต่ยังค้างอยู่จนเสด็จสวรรคต พระบาทสมเด็จพระจอมเกล้าเจ้าอยู่หัว จึงทรงสานต่อจนแล้วเสร็จ รื้อลงในรัชกาลที่ 9 เพื่อสร้างอาคารประพาสพิพิธภัณฑ์ เพื่อเป็นอาคารเก็บและจัดแสดงวัตถุโบราณ เหลือเพียงเก๋งนุกิจราชบริหารซึ่งเป็นเก๋งจีนขนาดเล็กเท่านั้น

**พระที่นั่งสาโรชรัตนประพาส** ตั้งอยู่ถัดจากพระที่นั่งบวรบริวัติไปทางตะวันตก เป็นหมู่พระที่นั่งทรงอย่างฝรั่ง สร้างขึ้นในสมัยพระบาทสมเด็จพระปิ่นเกล้าเจ้าอยู่หัว ภายหลังเป็นที่ประทับของกรมพระราชวังบวรวิไชยชาญ รื้อลงเพื่อสร้างอาคารประพาสพิพิธภัณฑ์

### เขตพระราชฐานชั้นใน

**เขตพระราชฐานชั้นใน** เป็นที่ประทับและที่อยู่ของข้าราชการฝ่ายใน พระมเหสี เจ้าจอมมารดา พระราชโอรส พระราชธิดา ในกรมพระราชวังบวรสถานมงคล ภายหลังเมื่อไม่มีการสถาปนาพระมหาอุปราช มาครองพระราชวังบวรสถานมงคลอีก แต่พระสนม เจ้าจอม พระราชโอรส-ธิดา ในกรมพระราชวังบวรสถานมงคลยังคงประทับอยู่ จึงให้รักษาเฉพาะบริเวณพระตำหนักฝ่ายใน ไว้เป็นที่พำนักของเหล่าพระสนม ข้าราชการฝ่ายใน รวมถึงกำแพงพระราชวังฝั่งใต้ จนในรัชกาลที่ 6 พระสนม เจ้าจอม ในสังกัดพระราชวังบวรมีน้อยลง จึงโปรดให้ย้ายออกไปสมทบที่พระบรมมหาราชวัง แล้วจึงพระราชทานที่ตั้ง ให้เป็นของกรมทหารราบที่ 11 รักษาพระองค์ และกลายเป็นที่ตั้งของมหาวิทยาลัยธรรมศาสตร์ วิทยาเขตท่าพระจันทร์ ในปัจจุบัน

**พระที่นั่งรังสรรค์จุฬาโลกย์** หรือพระพิมานดุสิตา เป็นหอพระกลางสระน้ำ มีสะพานเชื่อมทั้ง 4 ด้าน สร้างขึ้นในสมัยกรมพระราชวังบวรมหาสุรสิงหนาท โดยตั้งพระทัยจะสร้างเป็นปราสาท ให้เป็นเหมือน พระที่นั่งบรรยงก์รัตนาสน์ ในพระราชวังหลวงกรุงศรีอยุธยา แต่เมื่อมีเหตุการณ์บุกเข้าเพื่อลอบปลงพระชนม์ แล้วคนร้ายถูกสังหารได้ที่บริเวณนี้ กรมพระราชวังบวรมหาสุรสิหนาท จึงมีพระดำริว่าจะเป็นนิมิตร้ายด้วยพระมหาอุปราช ไม่มีศักดิ์พอจะประทับในอาคารยอดปราสาท และพระราชวังบวรในกรุงศรีอยุธยา ก็ไม่มีปราสาท จึงโปรดฯ ให้งดการสร้างปราสาท และอุทิศบริเวณดังกล่าวเป็นหอพระ และนำยอดปราสาทไปเป็นยอดมณฑปที่วัดมหาธาตุแทน ต่อมายอดมณฑปนี้ ถูกสามเณรเล่นดอกไม้ไฟ ต้องหลังคาพระมณฑปจนไหม้ไป กรมพระราชวังบวรมหาสุรสิงหนาท จึงโปรดฯ ให้สร้างใหม่เป็นหลังคาทรงโรง อย่างที่ปรากฎในปัจจุบัน สำหรับที่ตั้งพระที่นั่งรังสรรค์จุฬาโลกย์และสระน้ำภายหลังถูกรื้อลง ในปัจจุบันเป็นที่ตั้งของอาคารคณะนิติศาสตร์ มหาวิทยาลัยธรรมศาสตร์ วิทยาเขตท่าพระจันทร์

### ฉนวนน้ำพระราชวังบวรสถานมงคล

ในคราวสถาปนาสมเด็จพระปิ่นเกล้าเจ้าอยู่หัว ให้ทรงมีพระเกียรติเสมอด้วยพระเจ้าแผ่นดินพระองค์ที่สอง พระบาทสมเด็จพระจอมเกล้าเจ้าอยู่หัว ทรงโปรดฯ ให้มีการสร้างสิ่งต่างๆ ในพระบวรราชวัง เพื่อเฉลิมพระเกียรติ ให้มีเสมอด้วยพระบรมมหาราชวัง ซึ่งทรงโปรดฯให้สร้างหมู่พระที่นั่งฉนวนน้ำพระบรมมหาราชวังขึ้นใหม่ พระราชทานนามว่า ท่าราชวรดิษฐ์ และประกอบไปด้วยพระที่นั่ง 4 องค์ คือ *พระที่นั่งชลังคพิมาน* *พระที่นั่งทิพยสถานเทพสถิต* *พระที่นั่งราชกิจวินิจฉัย* และ *พระที่นั่งอนงค์ในสราญรมย์* รวมถึง *ป้อมพรหมอำนวยศิลป์* และ *ป้อมอินทรอำนวยศร* จึงทรงดำริให้มีหมู่พระที่นั่งตามอย่างที่ทรงสถาปนานั้น ที่พระบวรราชวังเช่นกัน โดยหมู่พระที่นั่งนี้มีพระที่นั่ง 4 องค์เช่นเดียวกัน ได้แก่ **พระที่นั่งมหรรณพพิมาน** **พระที่นั่งชลสถานทิพยอาสน์** **พระที่นั่งประพาสคงคา** และ **พระที่นั่งนทีทัศนาภิรมย์** ปัจจุบัน หมู่พระที่นั่งนี้ไม่ปรากฎแล้ว

สิ่งก่อสร้างที่ยังคงเหลือในปัจจุบัน
-----------------------------------

แผนผังพระราชวังบวรสถานมงคลเมื่อ พ.ศ. 2430
### พระราชมณเฑียร

**พระราชมณเฑียร** หรือ **หมู่พระวิมาน** เป็นหมู่พระที่นั่งภายในพระราชวังบวรสถานมงคล สร้างขึ้นตั้งแต่สมัยสมเด็จพระบวรราชเจ้ามหาสุรสิงหนาท กรมพระราชวังบวรสถานมงคลพระองค์แรกในสมัยกรุงรัตนโกสินทร์ สร้างเป็นหมู่พระที่นั่งประกอบกัน และมีการซ่อมแซมและปรับปรุงครั้งใหญ่ในสมัยสมเด็จพระบวรราชเจ้ามหาศักดิพลเสพ ปัจจุบัน เป็นส่วนหนึ่งของพิพิธภัณฑสถานแห่งชาติ พระนคร ใช้เป็นสถานที่ที่จัดแสดงนิทรรศการ วัตถุสิ่งของต่าง ๆ

### พระที่นั่งพุทไธสวรรย์

**พระที่นั่งพุทไธสวรรย์** เป็นพระที่นั่งภายในพระราชวังบวรสถานมงคล สร้างขึ้นโดยสมเด็จพระบวรราชเจ้ามหาสุรสิงหนาท เดิมมีนามว่า "พระที่นั่งสุทธาสวรรย์" เดิมสมเด็จพระบวรราชเจ้ามหาสุรสิงหนาทมีพระราชดำริให้สร้างขึ้นเพื่อทำการพระราชพิธีต่าง ๆ เช่น พระราชพิธีตรุษสารท พระราชพิธีโสกันต์พระเจ้าลูกเธอ เป็นต้น หลังจากนั้น เมื่อปี พ.ศ. 2330 พระองค์เสด็จไปยังเชียงใหม่ และไดัอัญเชิญพระพุทธสิหิงค์ลงมา พระองค์จึงทรงพระราชอุทิศพระที่นั่งองค์นี้เป็นที่ประดิษฐานพระพุทธสิหิงค์ ต่อมา สมเด็จพระบวรราชเจ้ามหาศักดิพลเสพ ทรงเปลี่ยนนามพระที่นั่งองค์นี้ว่า "พระที่นั่งพุทไธสวรรย์" ปัจจุบัน พระที่นั่งพุทไธสวรรย์เป็นส่วนหนึ่งของพิพิธภัณฑสถานแห่งชาติ พระนคร

### พระที่นั่งศิวโมกข์พิมาน

**พระที่นั่งศิวโมกข์พิมาน** เป็นพระที่นั่งที่สร้างขึ้นโดยสมเด็จพระบวรราชเจ้ามหาสุรสิงหนาทเพื่อใช้เป็นท้องพระโรงเสด็จออกขุนนาง และทรงบำเพ็ญพระราชกุศล การสร้างพระที่นั่งองค์นี้ถ่ายแบบพระที่นั่งมาจากพระที่นั่งทรงปืนที่พระราชวังหลวง สมัยกรุงศรีอยุธยา ดังนั้น จึงมีบางคนเรียกพระที่นั่งองค์นี้ว่า "พระที่นั่งทรงปืน" อย่างไรก็ตาม เมื่อพระราชมณเฑียรสร้างแล้วเสร็จ พระที่นั่งองค์นี้ก็ใช้เป็นเพียงสถานที่เสด็จทรงบำเพ็ญพระราชกุศล ดังนั้น บางครั้งจึงเรียกพระที่นั่งองค์นี้ว่า "พระที่นั่งทรงธรรม" พระที่นั่งแห่งนี้ยังใช้เป็นสถานที่ตั้งพระบรมศพของสมเด็จพระบวรราชเจ้ามหาสุรสิงหนาทด้วย ปัจจุบัน พระที่นั่งองค์นี้เป็นสถานที่จัดแสดงโบราณวัตถุ ศิลปวัตถุ ที่เป็นหลักฐานทางประวัติศาสตร์ของประเทศไทย

### พระที่นั่งอิศเรศราชานุสรณ์

**พระที่นั่งอิศเรศราชานุสรณ์** เป็นพระที่นั่งที่พระบาทสมเด็จพระปิ่นเกล้าเจ้าอยู่หัวโปรดฯ ให้สร้างขึ้นโดยมีลักษณะเป็นตึกฝรั่ง เพื่อใช้เป็นที่ประทับของพระองค์ ภายหลังจากการเสด็จสวรรคตของพระบาทสมเด็จพระปิ่นเกล้าเจ้าอยู่หัว พระบาทสมเด็จพระจอมเกล้าเจ้าอยู่หัวโปรดฯ ให้ใช้เป็นสถานที่ประดิษฐานพระบรมอัฐิของพระบาทสมเด็จพระพุทธเลิศหล้านภาลัย สมเด็จพระศรีสุริเยนทราบรมราชินีและพระบวรอัฐิพระบาทสมเด็จพระปิ่นเกล้าเจ้าอยู่หัว ปัจจุบัน พระที่นั่งอิศเรศราชานุสรณ์จัดเป็นห้องพระบวรราชานุสรณ์ของพระบาทสมเด็จพระปิ่นเกล้าเจ้าอยู่หัว

### พระที่นั่งคชกรรมประเวศ

**พระที่นั่งคชกรรมประเวศ** เป็นพระที่นั่งที่สร้างขึ้นโดยพระราชดำริในพระบาทสมเด็จพระจอมเกล้าเจ้าอยู่หัวเพื่อเฉลิมพระเกียรติพระบาทสมเด็จพระปิ่นเกล้าเจ้าอยู่หัว จัดเป็นพระที่นั่งทรงปราสาทองค์แรกที่สร้างขึ้นภายในพระบวรราชวัง ตั้งอยู่บริเวณหน้ามุขพระที่นั่งพุทไธสวรรย์ พระที่นั่งมีลักษณะคล้ายพระที่นั่งอาภรณ์ภิโมกข์ปราสาทภายในพระบรมมหาราชวัง เป็นพระที่นั่งที่สร้างโดยเครื่องไม้มีเกยสำหรับขึ้นทรงช้างด้วย เนื่องจากพระที่นั่งองค์นี้สร้างขึ้นจากเครื่องไม้ ดังนั้น เมื่อเวลาผ่านไปจึงเกิดการผุกร่อนและชำรุดมาก พระบาทสมเด็จพระจุลจอมเกล้าเจ้าอยู่หัวจึงโปรดฯ ให้รื้อพระที่นั่งองค์นี้ออก คงเหลือแต่ฐานปราสาทและที่เกยช้างที่ยังคงเหลือให้เห็นในปัจจุบัน

### พระที่นั่งมังคลาภิเษกและพระที่นั่งเอกอลงกฎ

**พระที่นั่งมังคลาภิเษกและพระที่นั่งเอกอลงกฎ** สร้างขึ้นตามพระราชดำริในพระบาทสมเด็จพระจอมเกล้าเจ้าอยู่หัวที่ให้ปรับปรุงและก่อสร้างสิ่งต่าง ๆ ภายในพระบวรราชวังเพื่อให้สมพระเกียรติของพระบาทสมเด็จพระปิ่นเกล้าเจ้าอยู่หัว โดยพระองค์โปรดฯ ให้สร้างพระที่นั่งโถงคู่กันบนกำแพงแก้วหน้าท้องพระโรงบริเวณด้านเหนือ นามว่า "พระที่นั่งเอกอลงกฎ" และด้านใต้นามว่า "พระที่นั่งมังคลาภิเษก" ปัจจุบัน พระที่นั่งมังคลาภิเษกได้รื้อลงแล้วเนื่องจากชำรุดเสียหายมาก คงเหลือเพียงพระที่นั่งเอกอลงกฎเท่านั้น อย่างไรก็ตาม พิพิธภัณฑสถานแห่งชาติ พระนคร ระบุว่า ปัจจุบัน คงเหลือแต่พระที่นั่งมังคลาภิเษก ส่วนพระที่นั่งเอกอลงกฎนั้นได้รื้อลงแล้ว

### พระตำหนักแดง

**พระตำหนักแดง** สร้างขึ้นภายในพระบรมมหาราชวังในรัชสมัยพระบาทสมเด็จพระพุทธยอดฟ้าจุฬาโลก เพื่อพระราชทานเป็นที่ประทับของสมเด็จพระเจ้าบรมวงศ์เธอ เจ้าฟ้ากรมพระศรีสุดารักษ์ พระพี่นางพระองค์น้อยในพระองค์ ต่อมา พระบาทสมเด็จพระนั่งเกล้าเจ้าอยู่หัวได้ทรงรื้อพระตำหนักฝ่ายในภายในเขตพระราชฐานชั้นในเพื่อเปลี่ยนเป็นพระตำหนักตึกทั้งหมด ดังนั้น จึงโปรดให้รื้อพระตำหนักแดงไปปลูกที่พระราชวังเดิม เพื่อเป็นที่ประทับของสมเด็จพระศรีสุริเยนทราบรมราชินีและสมเด็จพระเจ้าน้องยาเธอ เจ้าฟ้ากรมขุนอิศเรศรังสรรค์ โดยพระตำหนักแบ่งออกเป็นสองส่วน ส่วนแรกนั้นเป็นที่ประทับสมเด็จพระศรีสุริเยนทรา ปัจจุบัน พระตำหนักส่วนนี้ได้ถูกรื้อไปปลูกเป็นกุฏิเจ้าอาวาสวัดเขมาภิรตาราม จังหวัดนนทบุรี ส่วนที่สองเป็นที่ประทับของพระบาทสมเด็จพระปิ่นเกล้าเจ้าอยู่หัว ปัจจุบัน ตั้งอยู่ภายในพิพิธภัณฑสถานแห่งชาติ พระนคร

### เก๋งนุกิจราชบริหาร

**เก๋งนุกิจราชบริหาร** เป็นอาคารสถาปัตยกรรมจีนภายใน**พระราชวังบวรสถานมงคล**หรือพิพิธภัณฑสถานแห่งชาติ พระนครในปัจจุบัน สร้างขึ้นโดยพระบาทสมเด็จพระปิ่นเกล้าเจ้าอยู่หัว ภายในมีภาพจิตกรรมฝาผนังฝีมือช่างจีนทั้ง 3 ด้าน ปัจจุบัน เป็นสถานที่เก็บรักษาป้ายอวยพรขนาดใหญ่ซึ่งเข้าใจว่าเป็นของถวายพระบาทสมเด็จพระปิ่นเกล้าเจ้าอยู่หัว

ประตู และ ป้อม รอบกำแพงพระราชวังบวรสถานมงคล
-------------------------------------------

เมื่อแรกสร้าง พระราชวังบวรสถานมงคล มีอาณาเขตกว้างขวางกว่าในปัจจุบันมาก โดยมีอาณาบริเวณตั้งแต่วัดมหาธาตุยุวราชรังสฤษฏ์และท้องสนามหลวงในทิศใต้ จรดคลองคูเมืองเดิมในทิศเหนือ และตั้งแต่ริมแม่น้ำเจ้าพระยาทิศตะวันตก จรดถนนหน้าจักรวรรดิวังหน้าทิศจะวันออก บริเวณทิศใต้และทิศตะวันออก มีคูน้ำขนาดเล็กเป็นคูพระราชวัง กำแพงก่อด้วยอิฐถือปูน มีใบเสมาโดยรอบ มีประตู และป้อมปราการโดยรอบ เหมือนอย่างพระบรมมหาราชวัง โดยประตูและป้อมปราการทั้งหมดถูกรื้อลง เมื่อคราวสิ้นตำแหน่งพระมหาอุปราช กรมพระราชวังบวรสถานมงคล และการขยายท้องสนามหลวงในรัชกาลที่ 5

### ประตู

ประกอบด้วยประตูชั้นนอก ชั้นกลาง และชั้นใน โดยประตูชั้นนอกทำเป็นซุ้มประตูขนาดใหญ่ มีหลังคา มีชื่อคล้องจองกัน 
ในฝั่งตะวันตก เอากำแพงพระนครเป็นกำแพงชั้นนอกเหมือนอย่างพระบรมมหาราชวัง มีประตูสกัดทิศเหนือและใต้ 

#### ประตูชั้นนอก

1. **ประตูพรหมทวาร** เป็นประตูซุ้มสองชั้น ตั้งอยู่ทางทิศใต้ ปลายถนนหน้าพระธาตุ ตรงกับ*ประตูวิเศษไชยศรี*ของพระบรมมหาราชวัง ใช้เป็นทางหลักในการเสด็จไปมา ระหว่างพระราชวังบวรสถานมงคล และพระบรมมหาราชวัง

2. **ประตูพิศาลสุนทร** ตั้งอยู่ทางทิศตะวันออก ใต้พระที่นั่งพลับพลาสูง คล้าย*ประตูศักดิ์ไชยสิทธิ์* ของพระบรมมหาราชวัง

3. **ประตูบวรยาตรา** ตั้งอยู่ทางทิศตะวันออก เหนือพระที่นั่งพลับพลาสูง ริมป้อมเพชรบูรพา คล้าย*ประตูเทวาพิทักษ์* ของพระบรมมหาราชวัง

4. **ประตูศักดาพิไชย** ตั้งอยู่ทางทิศตะวันออก ระหว่างป้อมเพชรบูรพา กับป้อมมุกดาพิศาล

5. **ประตูอำไพพิมล** ตั้งอยู่ทางทิศเหนือ ระหว่างป้อมมุกดาพิศาล กับป้อมนิลวัตถา

6. **ประตูมงคลสถิตย์** ตั้งอยู่ทางทิศเหนือ ริมป้อมเขื่อนขัณฑ์ เป็นประตูเข้าสู่วัดบวรสถานสุทธาวาส

7. **ประตูพิจิตรเจษฎา** ตั้งอยู่ทางทิศตะวันตก เป็นประตูบนกำแพงพระราชวัง ถัดเข้ามาจากกำแพงพระนคร ใช้เป็นประตูสำหรับเข้าออก สู่ท่าขุนนางวังหน้า คล้าย*ประตูรัตนพิศาล* ในพระบรมมหาราชวัง

8. **ประตูไอยราสนาน** เป็นประตูสกัดทิศเหนือ ของถนนระหว่างกำแพงพระนครกับกำแพงพระราชวัง ตั้งอยู่ท้ายป้อมพระอาทิตย์ ถัดจากประตูท่าช้างวังหน้า คล้าย*ประตูสุนทรทิศา* ของพระบรมมหาราชวัง

9. **ประตูสารซับมัน** เป็นประตูบนกำแพงพระนคร ตั้งอยู่ทางทิศตะวันตก เป็นประตูออกท่าขุนนางวังหน้า

10. **ประตูอนันตโสภา** เป็นประตูบนกำแพงพระนคร ตั้งอยู่ทางทิศตะวันตก เป็นพระตูออกไปยังฉนวนน้ำวังหน้า ตรงกับประตูสุดายุรยาตรด้านใน คล้าย*ประตูเทวาภิรมย์* ของพระบรมมหาราชวัง

11. **ประตูกันยาประพาส** เป็นประตูบนกำแพงพระนคร ตั้งอยู่ทางทิศตะวันตก เป็นประตูฉนวนฝ่ายใน ออกไปใต้ฉนวนน้ำวังหน้า ตรงกับประตูวรนาฏจรลีด้านใน คล้าย*ประตูอุดมสุดารักษ์* ของพระบรมมหาราชวัง

12. **ประตูสอาดชลธาร** เป็นประตูบนกำแพงพระนคร ตั้งอยู่ทางทิศตะวันตก ใช้เป็นทางไขน้ำเข้าในพระราชวัง ตรงกับประตูนารีจรจรัณย์ด้านใน 

13. **ประตูตระการไพจิตร** เป็นประตูสกัดทิศใต้ ของถนนระหว่างกำแพงพระนครกับกำแพงพระราชวัง ตั้งอยู่ท้ายป้อมพระจันทร์ คล้าย*ประตูพิทักษ์บวร* ของพระบรมมหาราชวัง

14. **ประตูไกรสรลีลาศ** เป็นประตูออกไปยังวัดมหาธาตุฯ ตั้งอยู่ทางทิศใต้ เป็นประตูซุ้มสองชั้น ตรงกับประตูอุดมโภไคชั้นใน โดยเป็นเพียงประตูเดียวที่ชื่อไม่คล้องจองกับประตูชั้นนอกอื่น

  

#### ประตูชั้นกลาง

1. **ประตูมหาโภคราช** ตั้งอยู่ทางทิศตะวันออก เป็นประตูสองชั้น ใช้เป็นทางเข้าหลักไปยังหมู่พระวิมาน คล้าย*ประตูพิมานไชยศรี* ในพระบรมมหาราชวัง

2. **ประตูโอภาสพิมาน** ตั้งอยู่ทางทิศเหนือ เป็นประตูสองชั้น คล้าย*ประตูสุวรรณบริบาล* ในพระบรมมหาราชวัง

3. **ประตูอลงการโอฬาร์** ตั้งอยู่ทางทิศเหนือ เป็นประตูฉนวนออกวัดบวรสถานสุทธาวาส

4. **ประตูสุดายุรยาตร** ตั้งอยู่ทางทิศตะวันตก เป็นประตูฉนวนใหม่ออกไปยังฉนวนน้ำวังหน้า ตรงกับประตูอนันตโสภาชั้นนอก

5. **ประตูวรนาฏจรลี** ตั้งอยู่ทางทิศตะวันตก เป็นประตูฉนวนชั้นในเดิม ตรงกับประตูกันยาประพาสชั้นนอก คล้าย*ประตูยาตรากษัตรีย์* ในพระบรมมหาราชวัง

6. **ประตูบวรนารี** ตั้งอยู่ทางทิศตะวันตก อยู่ระหว่างประตูวรนาฏจรลี และประตูนารีจรจรัณย์ 

7. **ประตูนารีจรจรัณย์** ตั้งอยู่ทางทิศตะวันตก เป็นประตูดินชั้นใน ตรงกับประตูสอาดชลธารชั้นนอก 

8. **ประตูสวรรยาภิรมย์** ตั้งอยู่ทางทิศใต้ เป็นประตูสำหรับนำศพออก 

9. **ประตูอุดมโภไค** ตั้งอยู่ทางทิศใต้ ตรงกับประตูไกรสรลีลาศชั้นนอก

10. **ประตูพิไชยยาตรา** ตั้งอยู่ทางทิศตะวันออก

#### ประตูชั้นใน

1. **ประตูพรหมพักตร์** ตั้งอยู่ทางทิศตะวันออก เป็นประตูยอดปรางค์มีพรหมพักตร์ ตั้งอยู่ข้างใต้ ด้านหน้าของพระที่นั่งศิวโมกข์พิมาน

2. **ประตูจักรมหิมา** ตั้งอยู่ทางทิศเหนือ หลังพระที่นั่งศิวโมกข์พิมาน

3. **ประตูย่ำสนธยายน** ตั้งอยู่ทางทิศเหนือ ตรงข้ามพระที่นั่งอิศราวินิจฉัยฝั่งใต้ เป็นประตูย่ำค่ำ คล้าย*ประตูสนามราชกิจ* ในพระบรมมหาราชวัง

4. **ประตูสถลศิวาลัย** ตั้งอยู่ทางทิศเหนือ ตรงข้ามพระที่นั่งอิศราวินิจฉัยฝั่งเหนือ ตรงกับพระที่นั่งสนามจันทร์ เปิดออกข้างพระที่นั่งอิศเรศราชานุสรณ์

5. **ประตูสถานมณเฑียร** ตั้งอยู่ทางทิศตะวันออก หลังพระที่นั่งอิศเรศราชานุสรณ์

### ป้อม

ป้อมรอบกำแพงพระราชวังบวรสถานมงคล มี 2 ลักษณะ คือป้อมที่อยู่มุมกำแพง มีลักษณะเป็นหอรบ 8 เหลี่ยม มีหลังคาทรงกระโจมมุงกระเบื้อง มีช่องยิงปืนใหญ่รอบทิศ และป้อมที่อยู่บนกำแพง มีลักษณะเป็นหอรบสี่เหลี่ยมผืนผ้า หลังคาทรงคฤห์ มีช่องยิงปืนใหญ่ตามแนวกำแพง 

ตรงมุมทิศตะวันตกเฉียงเหนือ และตะวันตกเฉียงใต้ ฝั่งนอกกำแพงพระนคร มีป้อมพระอาทิตย์ และป้อมพระจันทร์ เป็นป้อมบนกำแพงพระนคร ท้ายป้อมถัดจากประตูสกัดเข้ามา จึงเป็นป้อม 8 เหลี่ยมมุมพระราชวัง 

1. **ป้อมเขื่อนขัณฑ์** เป็นป้อมบนกำแพงทิศเหนือ ข้างวัดบวรสถานสุทธาวาส ริมประตูมงคลสถิตย์

2. **ป้อมนิลวัตถา** เป็นป้อมบนกำแพงทิศเหนือ อยู่ระหว่างประตูมงคลสถิตย์ และประตูอำไพพิมล

3. **ป้อมมุกดาพิศาล** เป็นป้อมมุมกำแพงทิศตะวันออกเฉียงเหนือ 

4. **ป้อมเพชรบูรพา** เป็นป้อมบนกำแพงทิศตะวันออก ริมประตูบวรยาตรา และพระที่นั่งพลับพลาสูง

5. **ป้อมวิเชียรอาคเนย์** เป็นป้อมมุมกำแพงทิศตะวันออกเฉียงใต้ มุมท้องสนามหลวง

6. **ป้อมเพชรไพฑูรย์** เป็นป้อมบนกำแพงทิศใต้ ตั้งอยู่กลางท้องสนามหลวง ระหว่างประตูพรหมทวาร และ ป้อมวิเชียรอาคเนย์ มีหอรบยาวกว่าป้อมอื่น

7. **ป้อมเขื่อนเพชร** เป็นป้อมบนกำแพงทิศใต้ ตั้งอยู่ระหว่างประตูไกรสรลีลาส และ ประตูพรหมทวาร

8. **ป้อมมณีมรกต** เป็นป้อมบนกำแพงทิศตะวันตก ตั้งอยู่ใต้ประตูกันยาประพาส

9. **ป้อมทับทิมศรี** เป็นป้อมบนกำแพงทิศตะวันตก ตั้งอยู่ใต้ประตูสารซับมัน

อ้างอิง
-------

1. 1 2 3  จดหมายข่าวราชบัณฑิตยสถาน, กรมพระราชวังบวรมหาสุรสิงหนาท หรือ สมเด็จพระบวรราชเจ้ามหาสุรสิงหนาท,ปีที่ ๕, ฉบับที่ ๕๔, พฤศจิกายน ๒๕๓๘
2. 1 2 3  แน่งน้อย ศักดิ์ศรี,หม่อมราชวงศ์, พระราชวังและวังในกรุงเทพฯ (พ.ศ. 2325-2525) , โรงพิมพ์จุฬาลงกรณ์มหาวิทยาลัย, 2525
3. ↑  "ตำนานวังหน้า". คลังข้อมูลเก่าเก็บจากแหล่งเดิมเมื่อ 2007-12-09. สืบค้นเมื่อ 2007-09-15.
4. ↑  สุนิสา มั่นคง, วังหน้า รัตนโกสินทร์, สำนักพิมพ์มติชน, 2543, ISBN 974-322-030-5
5. ↑  "วัดบวรสถานสุทธาวาส (วัดในวัง สมัยรัตนโกสินทร์)". คลังข้อมูลเก่าเก็บจากแหล่งเดิมเมื่อ 2007-09-12. สืบค้นเมื่อ 2007-09-18.
6. ↑  จุลลดา ภักดีภูมินทร์, เจ้านายไทย เก็บถาวร 2004-12-10 ที่ เวย์แบ็กแมชชีน, นิตยสารสกุลไทย, ฉบับที่ 2607, ปีที่ 50, ประจำวันอังคารที่ 5 ตุลาคม 2547
7. 1 2  ประชุมพงศาวดาร ภาคที่ 13, พิมพ์เป็นอนุสรณ์ในงานพระราชทานเพลิงศพ พลโท พระยาศรีสรราชภักดี ป.ช. ป.ม. ท.จ.ว. ณ เมรุหน้าพลับพลาอิศริยาภรณ์ วัดเทพศิรินทราวาส 17 มีนาคม 2509, พระนคร : โรงพิมพ์ตีรณสาร
8. ↑  จุลลดา ภักดีภูมินทร์, พระที่นั่งสุทธาศวรรย์ เก็บถาวร 2008-10-12 ที่ เวย์แบ็กแมชชีน, สกุลไทย, ฉบับที่ 2584, ปีที่ 50, 27 เมษายน 2547
9. ↑  ตำหนักแดง เก็บถาวร 2008-09-07 ที่ เวย์แบ็กแมชชีน จากเว็บไซต์ พิพิธภัณฑสถานแห่งชาติ พระนคร
10. ↑  ราชกิจจานุเบกษา, คำกราบบังคมทูล ในการเปิดพิพิธภัณฑ์สถานสำหรับพระนคร, เล่ม ๔๓, ตอน ง, ๒๖ พฤศจิกายน พ.ศ. ๒๔๖๙, หน้า ๓๐๓๘
11. ↑  พิพิธภัณฑสถานแห่งชาติ พระนคร : พระที่นั่งมังคลาภิเษก
12. ↑  เก๋งนุกิจราชบริหาร จากเว็บไซต์พิพิธภัณฑสถานแห่งชาติ พระนคร

ดูเพิ่ม
-------

* พิพิธภัณฑสถานแห่งชาติ พระนคร

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **พระราชวังบวรสถานมงคล**

* ภาพถ่ายทางอากาศของ พระราชวังบวรสถานมงคล

* แผนที่และภาพถ่ายทางอากาศของ พระราชวังบวรสถานมงคล
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°45′29″N 100°29′29″E﻿ / ﻿13.757930°N 100.491482°E﻿ / 13.757930; 100.491482

* ตำนานวังหน้า เก็บถาวร 2007-12-09 ที่ เวย์แบ็กแมชชีน

| * ด
* ค
* ก
พระราชวังบวรสถานมงคล |
| --- |
| วัดประจำพระราชวัง | วัดบวรสถานสุทธาวาส |  |
| เขตพระราชฐานในอดีต | หมู่พระวิมาน • พระที่นั่งอิศราวินิจฉัย • พระที่นั่งพุทไธสวรรย์ • พระที่นั่งศิวโมกขพิมาน • พระพิมานดุสิตา • พระที่นั่งรังสรรค์จุฬาโลก • พระที่นั่งอิศเรศราชานุสรณ์ • พระที่นั่งคชกรรมประเวศ • พระที่นั่งมังคลาภิเษกและพระที่นั่งเอกอลงกฎ • พระที่นั่งสนามจันทร์ • พระที่นั่งบวรบริวัติ • พระที่นั่งสาโรชรัตนประพาส • พระตำหนักแดง • เก๋งนุกิจราชบริหาร |
| พื้นที่ในปัจจุบัน | มหาวิทยาลัยธรรมศาสตร์ ท่าพระจันทร์ • สถาบันบัณฑิตพัฒนศิลป์ • พิพิธภัณฑสถานแห่งชาติ พระนคร • โรงละครแห่งชาติ |

| * ด
* ค
* ก
กรมพระราชวังบวรสถานมงคล และกรมพระราชวังบวรสถานพิมุข |
| --- |
| กรุงศรีอยุธยา | 

|  |  |
| --- | --- |
| วังหน้า | 
* พระเอกสัตราชพระมหาอุปราช
* พระอาทิตยวงศ์
* มหาอุปราช (จัน)
* สมเด็จพระนเรศวร
* สมเด็จพระเอกาทศรถ
* เจ้าฟ้าสุทัศน์
* จมื่นศรีเสารักษ์
* สมเด็จพระศรีสุธรรมราชา
* สมเด็จพระนารายณ์มหาราช
* หลวงสรศักดิ์
* เจ้าฟ้าเพชร
* เจ้าฟ้าพร
* เจ้าฟ้าธรรมธิเบศฯ
* เจ้าฟ้าอุทุมพร

 |
| วังหลัง | 
* นายจบคชประสิทธิ์

 |
| ที่ประทับ | 
* พระราชวังจันทรเกษม (วังหน้า)
* พระราชวังสวนหลวง (วังหลัง)

 |

 |
| กรุงธนบุรี | 

|  |  |
| --- | --- |
| วังหน้า | 
* สมเด็จพระมหาอุปราช เจ้าฟ้ากรมขุนอินทรพิทักษ์

 |

 |
| กรุงรัตนโกสินทร์ | 

|  |  |
| --- | --- |
| วังหน้า | 
* สมเด็จพระบวรราชเจ้ามหาสุรสิงหนาท
* สมเด็จพระเจ้าลูกยาเธอ เจ้าฟ้ากรมหลวงอิศรสุนทร
* สมเด็จพระบวรราชเจ้ามหาเสนานุรักษ์
* สมเด็จพระบวรราชเจ้ามหาศักดิพลเสพ
* พระบาทสมเด็จพระปิ่นเกล้าเจ้าอยู่หัว
* กรมพระราชวังบวรวิไชยชาญ

 |
| วังหลัง | 
* สมเด็จพระเจ้าหลานเธอ เจ้าฟ้ากรมพระอนุรักษ์เทเวศร์

 |
| ที่ประทับ | 
* พระราชวังบวรสถานมงคล (วังหน้า)
* พระราชวังบวรสถานพิมุข (วังหลัง)

 |

 |

| * ด
* ค
* ก
ไทย รายชื่อพระราชวังและวังในประเทศไทย |
| --- |
| พระราชวัง | 
* พระบรมมหาราชวัง
* พระราชวังกรุงธนบุรี
* พระราชวังจันทน์
* พระราชวังจันทรเกษม
* พระราชวังดุสิต
* พระราชวังท้ายพิกุล
* พระราชวังนันทอุทยาน
* พระนารายณ์ราชนิเวศน์
* พระราชวังบนเขาสัตนาถ
* พระราชวังบวรสถานพิมุข
* พระราชวังบวรสถานมงคล
* พระราชวังบางปะอิน
* พระราชวังโบราณ อยุธยา
* พระราชวังปฐมนคร
* พระราชวังปทุมวัน
* พระราชวังพญาไท
* พระราชนิเวศน์มฤคทายวัน
* พระราชวังเมืองสมุทรปราการ
* พระราชวังรัตนรังสรรค์
* พระรามราชนิเวศน์
* พระราชวังริมน้ำเมืองราชบุรี
* พระราชวังสนามจันทร์
* พระราชวังสราญรมย์
* พระราชวังสวนหลวง
* พระบวรราชวังสีทา

 |
| วัง | 
* วังไกลกังวล
* วังเกษมสันต์
* วังขาว
* วังเขียว
* วังคลังสินค้า
* วังคลองตลาด
* วังคลองเตย
* วังคันธวาส
* วังจักรพงษ์
* วังจันทรเกษม
* วังชิดลม
* วังไชยา
* วังดินสอ
* วังตรอกสาเก
* วังตลาดน้อย
* วังถนนพระอาทิตย์
* วังทวีวัฒนา
* วังท่าพระ
* วังท่าพายัพ
* วังท้ายหับเผย
* วังเทวะเวสม์
* วังเทเวศร์
* วังนฤมล
* วังนางเลิ้ง
* วังบางขุนพรหม
* วังบางคอแหลม
* วังบางพลู
* วังบ้านดอกไม้
* วังบ้านปูน
* วังบ้านหม้อ
* วังบูรพาภิรมย์
* วังประมวญ
* วังปากคลองตลาด
* วังปารุสกวัน
* พระกรุณานิเวศน์
* วังพระวรวงศ์เธอ พระองค์เจ้าคำรบ
* วังพระอาทิตย์
* วังเพชรบุรี
* วังเพ็ชรบูรณ์
* วังโพธิยายรด
* วังมหานาค
* บ้านมะลิวัลย์
* วังมังคละ
* วังไม้
* วังรพีพัฒน์
* วังรังสิต
* วังรัตนาภา
* วังราชทัต
* วังริมคลองภาษีเจริญ
* วังริมป้อมพระสุเมรุ
* วังรื่นฤดี
* วังลดาวัลย์
* วังละโว้
* วังลักษมีวิลาศ
* วังวรจักร
* วังวรดิศ
* วังวรวรรณ
* วังวัชรีวงศ์
* วังวาริชเวสม์
* วังวิทยุ
* วังวินด์เซอร์
* วังศุโขทัย
* วังสงัด
* วังสรรพสาตรศุภกิจ
* วังสระปทุม
* วังสะพานขาว
* วังสะพานช้างโรงสี
* วังสะพานเสี้ยว
* วังสามเสน
* วังสามยอด
* วังสวนบ้านแก้ว
* วังสวนปาริจฉัตก์
* วังสวนผักกาด
* วังสวนมังคุด
* วังสวนสุนันทา

 |
| พระตำหนัก | 
* พระตำหนักกว๊านพะเยา
* พระตำหนักกองบิน 41
* พระตำหนักเกาะสีชัง
* พระตำหนักเขาค้อ
* พระตำหนักเขาน้อย
* พระตำหนักเขียว
* พระตำหนักประทับแรมเขื่อนห้วยเสนง
* พระตำหนักเขื่อนห้วยหลวง
* พระตำหนักคลองหอยโข่ง
* พระตำหนักคำหยาด
* พระตำหนักจักรีบงกช
* พระตำหนักจิตรลดารโหฐาน
* พระตำหนักดอยตุง
* พระตำหนักดาราภิรมย์
* พระตำหนักในพระราชวังดุสิต
* ตำหนักตะพานเกลือ
* ตำหนักทอง
* พระตำหนักทะเลน้อย
* พระตำหนักทักษิณราชนิเวศน์
* ตำหนักทิพย์
* พระตำหนักทิพย์พิมาน
* พระตำหนักทุ่งกระมัง
* เรือนทูลกระหม่อมมหิดลประทาน
* พระตำหนักธงน้อย
* พระตำหนักธารเกษม
* พระตำหนักนนทบุรี
* ตำหนักประถม-นนทบุรี
* พระตำหนักประทับแรมอำเภอปากพนัง
* พระตำหนักปางตอง
* พระตำหนักพัชราลัย
* พระตำหนักพิมานมาศ
* พระตำหนักภูพานราชนิเวศน์
* พระตำหนักภูพิงคราชนิเวศน์
* พระตำหนักภูพิมาน
* พระตำหนักภูฟ้า
* พระตำหนักภูหลวง
* พระตำหนักมหาราช-พระตำหนักราชินี
* พระตำหนักม่อนจ๊อกป๊อก
* พระตำหนักเมืองนคร
* พระตำหนักระยอง
* พระตำหนักริมน้ำน่าน
* พระตำหนักริมผา
* พระตำหนักเลอดิส
* พระตำหนักเวียงเหล็ก
* พระตำหนักสวนรื่นฤดี
* พระตำหนักสระยอ
* พระตำหนัก 3 จั่ว
* พระตำหนักสิริยาลัย
* พระตำหนักสุขทาลัย
* พระตำหนักหนองประจักษ์
* พระตำหนักหาดเจ้าสำราญ
* พระตำหนักอรอาสน์
* พระตำหนักอุทยานแห่งชาติเขาใหญ่
* พระตำหนักไอยรา
* พระตำหนักเอื้องเงิน

 |
| เรือนรับรอง | 
* เรือนรับรองที่ประทับกองบิน 23
* เรือนรับรองที่ประทับเขื่อนจุฬาภรณ์
* เรือนรับรองที่ประทับเขื่อนบางลาง
* เรือนรับรองที่ประทับเขื่อนภูมิพล
* เรือนรับรองที่ประทับเขื่อนรัชชประภา
* เรือนรับรองที่ประทับเขื่อนวชิราลงกรณ์
* เรือนรับรองที่ประทับเขื่อนศรีนครินทร์
* เรือนรับรองที่ประทับเขื่อนสิริกิติ์
* เรือนรับรองที่ประทับเขื่อนสิรินธร
* เรือนรับรองที่ประทับเขื่อนอุบลรัตน์
* เรือนรับรองที่ประทับค่ายกาวิละ
* อาคารที่ประทับรับรองบ่อน้ำมันฝาง
* เรือนประทับรับรอง (บ้านขุนดง/บ้านขุนไพร/บ้านสิมิลัน)
* เรือนที่ประทับโป่งแดง
* เรือนพลับพลาเขาดอกไม้
* เรือนรับรองที่ประทับภูฝอยลม
* เรือนรับรองที่ประทับภูเรือ
* เรือนรับรองที่ประทับสำนักชลประทานที่ 1
* เรือนรับรองที่ประทับสำนักชลประทานที่ 6
* เรือนรับรองเหมืองผาแดง
* เรือนรับรองที่ประทับแหลมหางนาค
* เรือนที่ประทับอ่าวดงตาล

 |
| พลับพลาที่ประทับ | 
* พลับพลาที่ประทับรัชกาลที่ 7
* พลับพลาที่ประทับทรงงานที่อุทยานแห่งชาติภูผายล
* พลับพลาที่ประทับและศาลาเฉลิมพระเกียรติแหลมผักเบี้ย

 |
| สถานที่อื่น | 
* พระจุฑาธุชราชฐาน
* อุทยานประวัติศาสตร์พระนครคีรี

 |

| * ด
* ค
* ก
เขตพระนคร |
| --- |
| แขวง | 
* ชนะสงคราม
* ตลาดยอด
* บวรนิเวศ
* บางขุนพรหม
* บ้านพานถม
* พระบรมมหาราชวัง
* วัดราชบพิธ
* วัดสามพระยา
* วังบูรพาภิรมย์
* ศาลเจ้าพ่อเสือ
* สำราญราษฎร์
* เสาชิงช้า

 |
| ประวัติศาสตร์ | 

|  |  |
| --- | --- |
| การปกครอง | 
* อำเภอชนะสงคราม กรมนครบาล
* อำเภอพระนคร จังหวัดพระนคร
* เขตพระนคร กรุงเทพมหานคร

 |
| สถานที่สำคัญ | 
* รายชื่อโบราณสถาน
* กำแพงเมืองและป้อมปราการกรุงเทพมหานคร
	+ ป้อมพระสุเมรุ
	+ ป้อมมหากาฬ
* ทำเนียบท่าช้าง
* พระบรมมหาราชวัง
	+ พระที่นั่งจักรพรรดิพิมาน
	+ พระที่นั่งจักรีมหาปราสาท
	+ พระที่นั่งดุสิตมหาปราสาท
	+ พระที่นั่งไพศาลทักษิณ
	+ พระที่นั่งอมรินทรวินิจฉัย
* พระราชวังบวรสถานมงคล
* สะพานพระพุทธยอดฟ้า
	+ ปฐมบรมราชานุสรณ์
* อนุสรณ์สถาน 14 ตุลา
* อนุสาวรีย์ทหารอาสา
* อนุสาวรีย์ประชาธิปไตย

 |

 |
| ภูมิศาสตร์ | 
* เกาะรัตนโกสินทร์
* แม่น้ำเจ้าพระยา
* คลอง
	+ คูเมืองเดิม
	+ ผดุงกรุงเกษม
	+ รอบกรุง

 |
| เศรษฐกิจ | 

|  |  |
| --- | --- |
| ย่าน | 
* ท่าเตียน
* ท่าพระจันทร์
* เทเวศร์
* บางลำพู
* ปากคลองตลาด
* พาหุรัด
* แพร่งสรรพศาสตร์
* เยาวราช
* วังบูรพา
* เสาชิงช้า

 |
| คมนาคม | 

|  |  |
| --- | --- |
| ถนน | 
* กรุงเกษม
* กัลยาณไมตรี
* ข้าวสาร
* จักรพงษ์
* จักรเพชร
* เจริญกรุง
* เจ้าฟ้า
* ดินสอ
* ตรีเพชร
* ตะนาว
* ตานี
* ตีทอง
* บ้านหม้อ
* บำรุงเมือง
* บูรพา
* ประชาธิปไตย
* พระจันทร์
* พระพิทักษ์
* พระพิพิธ
* พระสุเมรุ
* พระอาทิตย์
* พาหุรัด
* เฟื่องนคร
* มหรรณพ
* มหาไชย
* มหาราช
* เยาวราช
* ราชดำเนิน
* ราชินี
* รามบุตรี
* วิสุทธิกษัตริย์
* ศิริพงษ์
* สนามไชย
* สามเสน
* สิบสามห้าง
* หน้าพระธาตุ
* หน้าพระลาน
* หลวง
* อัษฎางค์
* อุณากรรณ

 |
| แยก | 
* รายชื่อทางแยก
* คอกวัว
* จปร.
* เฉลิมกรุง
* ท้ายวัง
* เทเวศร์
* บางลำพู
* บ้านหม้อ
* ป้อมมหากาฬ
* ปากคลองตลาด
* ผ่านพิภพลีลา
* ผ่านฟ้าลีลาศ
* พาหุรัด
* มัฆวาน
* สะพานช้างโรงสี
* สะพานวันชาติ
* สะพานมอญ
* สามยอด
* สำราญราษฎร์
* สี่กั๊กพระยาศรี
* สี่กั๊กเสาชิงช้า
* วงเวียน รด.
* เสาชิงช้า
* อนุสาวรีย์ประชาธิปไตย
* อุณากรรณ

 |
| สะพาน | 
* สะพานข้ามแม่น้ำเจ้าพระยา
	+ พระราม 8
	+ สมเด็จพระปิ่นเกล้า
	+ พระพุทธยอดฟ้า
	+ พระปกเกล้า
* สะพานข้ามคลอง
	+ เจริญรัช 31
	+ เจริญศรี 34
	+ เฉลิมวันชาติ
	+ ช้างโรงสี
	+ ดำรงสถิต
	+ เทเวศรนฤมิตร
	+ ปีกุน
	+ ผ่านพิภพลีลา
	+ ผ่านฟ้าลีลาศ
	+ ภาณุพันธุ์
	+ มอญ
	+ มัฆวานรังสรรค์
	+ วิศุกรรมนฤมาณ
	+ สมมตอมรมารค
	+ หัน
	+ อุบลรัตน์
	+ โอสถานนท์

 |
| รถไฟฟ้า | 
* สายเฉลิมรัชมงคล
	+ สามยอด
	+ สนามไชย
* *สายฉลองรัชธรรม*
* *สายสีส้ม*

 |
| เรือ | 
* เรือด่วนเจ้าพระยา
	+ ท่าช้างวังหลวง
	+ ท่าเตียน
* เรือข้ามฟากไปท่าวังหลัง
	+ ท่าพระจันทร์

 |

 |
| การท่องเที่ยว | 
* **พระบรมมหาราชวัง**
* พระราชวังบวรสถานมงคล
* วัดพระเชตุพนวิมลมังคลารามราชวรมหาวิหาร
* วัดพระศรีรัตนศาสดาราม
* วังบูรพาภิรมย์
* วังสราญรมย์
* สนามหลวง
* เสาชิงช้า
* ถนนข้าวสาร
* *รายชื่อวัง*

 |
| ธุรกิจ | 
* คลองถม
* ไชน่าเวิลด์
* ดิโอลด์สยามพลาซ่า
* ตลาดตรอกหม้อ
* ตลาดยอดพิมาน
* ตั้งฮั่วเส็ง
* ท่าเตียน
* บางลำพู
* บ้านหม้อ
* ปากคลองตลาด
* พาหุรัดพลาซ่า
* เมก้าพลาซ่า
* ร้านเจ๊ไฝ
* โรงแรมรัตนโกสินทร์
* เวิ้งนครเขษม
* ห้างไนติงเกล

 |

 |
| สังคม | 

|  |  |  |  |  |  |  |  |
| --- | --- | --- | --- | --- | --- | --- | --- |
| การศึกษา | 

|  |  |
| --- | --- |
| สถานศึกษา | 
* *รายชื่อสถานศึกษา*
* มหาวิทยาลัย
	+ เทคโนโลยีราชมงคลรัตนโกสินทร์ (วิทยาลัยเพาะช่าง)
	+ ธรรมศาสตร์ (ท่าพระจันทร์)
	+ ศิลปากร (วังท่าพระ)
	+ บัณฑิตพัฒนศิลป์
* อาชีวศึกษากรุงเทพมหานคร (วิทยาลัยอาชีวศึกษาเสาวภา)
* โรงเรียน
	+ ช่างฝีมือในวัง
	+ บาลีเตรียมอุดมศึกษา มหาจุฬาลงกรณราชวิทยาลัย
	+ บาลีสาธิตศึกษา มหาจุฬาลงกรณราชวิทยาลัย
	+ เบญจมราชาลัย
	+ พระตำหนักสวนกุหลาบ
	+ มัธยมวัดมกุฏกษัตริย์
	+ ราชินี
	+ วัดบวรนิเวศ
	+ วัดมหรรณพาราม
	+ วัดราชบพิธ
	+ สตรีวิทยา
	+ สวนกุหลาบวิทยาลัย

 |
| พิพิธภัณฑ์ | 
* พิพิธภัณฑ์
	+ นิทรรศน์รัตนโกสินทร์
	+ ไปรษณียาคาร
	+ พระนคร
	+ หอศิลป
	+ ศิลป์ พีระศรี อนุสรณ์
	+ ธนาคารแห่งประเทศไทย
	+ เหรียญกษาปณานุรักษ์
	+ มิวเซียมสยาม
	+ ราชทัณฑ์
	+ ศาลาเครื่องราชอิสริยยศ เครื่องราชอิสริยาภรณ์ และเหรียญกษาปณ์
	+ สวนกุหลาบ
	+ สุนทรภู่
* หอศิลป์
	+ มหาวิทยาลัยศิลปากร
	+ สมเด็จพระนางเจ้าสิริกิติ์ พระบรมราชินีนาถ

 |
| หอสมุด | 
* หอสมุดเมืองกรุงเทพมหานคร
* ศูนย์การเรียนรู้ ธนาคารแห่งประเทศไทย

 |

 |
| วัฒนธรรม | 

|  |
| --- |
| 
* ท่าราชวรดิฐ
* ประตูฝรั่ง
* โรงละครแห่งชาติ
* ลานพลับพลามหาเจษฎาบดินทร์
* ศาลาเฉลิมกรุง
* สนามหลวง
* สวนรมณีนาถ
* สวนลอยฟ้าเจ้าพระยา
* สวนสราญรมย์
* สวนสันติชัยปราการ
* เสาชิงช้า
* หอภูวดลทัศนัย
* อนุสาวรีย์หมู
* อุทกทาน

 |
| วัด | 
* ชนะสงคราม
* ตรีทศเทพ
* ทิพยวารี
* เทพธิดาราม
* นรนาถ
* บวรนิเวศ
* บวรสถาน
* บุรณศิริ
* ปรินายก
* พระเชตุพน
* พระศรีรัตนศาสดาราม
	+ ปราสาทพระเทพบิดร
	+ พระศรีรัตนเจดีย์
* มกุฏกษัตริย์
* มหรรณพาราม
* มหาธาตุ
* ราชนัดดา
	+ โลหะปราสาท
* ราชบพิธ
	+ สุสานหลวง
* ราชบุรณะ
* ราชประดิษฐ
* สังเวช
* สามพระยา
* สุทัศน์
* ใหม่อมตรส
* อินทรวิหาร
* เอี่ยมวรนุช
* *รายชื่อวัด*

 |
| มัสยิด | 
* จักรพงษ์
* บ้านตึกดิน

 |
| เทวสถาน | 
* โบสถ์พราหมณ์
* เทพมณเฑียร

 |
| ศาลเจ้า | 
* เจ้าบ้านหม้อ
* เจ้าพ่อเขาตก
* เจ้าพ่อครุฑ
* เจ้าพ่อเสือ
* เจ้าพ่อหนู
* เจ้าพ่อหอกลอง
* เจ้าแม่ทับทิม
* เจ้าแม่สาวิตรี
* หลักเมือง

 |

 |
| ราชการ | 
* ทำเนียบองคมนตรี
* กระทรวง
	+ กลาโหม
	+ เกษตรและสหกรณ์
	+ มหาดไทย
* กรม
	+ การปกครอง
	+ ข่าวทหารบก
	+ พระธรรมนูญ
	+ ศิลปากร
	+ สวัสดิการทหารเรือ
	+ ส่งเสริมสหกรณ์
* กองบัญชาการกองทัพบก
* ธนาคารแห่งประเทศไทย
* ศาลฎีกา
* ศาลาว่าการกรุงเทพมหานคร
* สำนักงานการปฏิรูปที่ดินเพื่อเกษตรกรรม
* สำนักงานคณะกรรมการกฤษฎีกา
* สำนักงานปลัดกระทรวงมหาดไทย
* สำนักงานรัฐมนตรี กระทรวงมหาดไทย
* หน่วยบัญชาการรักษาดินแดน
* องค์การตลาด

 |

 |
| หมวดหมู่ หมวดหมู่ |